**Likumprojekta**

**“Grozījums likumā “Par īpaši aizsargājamām dabas teritorijām”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts „Grozījums likumā “Par īpaši aizsargājamām dabas teritorijām”” (turpmāk – Likumprojekts) sagatavots, lai novērstu Eiropas Komisijas (turpmāk – Komisija) 2021. gada 9. jūnija argumentētajā atzinumā pārkāpuma procedūras lietā Nr. 2020/209 (turpmāk – argumentētais atzinums) norādīto, ka Latvija nav izpildījusi pienākumus, ko nosaka Padomes 1992. gada 21. maija Direktīvas 92/43/EEK par dabisko dzīvotņu, savvaļas faunas un floras aizsardzību (turpmāk – Dzīvotņu direktīva) 4. panta 4. punkts. Komisija argumentētajā atzinumā norādījusi, ka Latvija vispārīgi un ilgstoši specifiskus saglabāšanas mērķus nav noteikusi nevienai no 328 Eiropas nozīmes aizsargājamām dabas teritorijām (*Natura 2000*). Likumprojekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Komisijas argumentētais atzinums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvija ir saņēmusi Komisijas argumentēto atzinumu, kurā norādīts, ka Latvija nav izpildījusi pienākumus, ko nosaka Dzīvotņu direktīvas 4. panta 4. punkts. Komisija norāda, ka Latvija vispārīgi un ilgstoši nav noteikusi specifiskus saglabāšanas mērķus nevienai no 328 Eiropas nozīmes aizsargājamām dabas teritorijām (*Natura 2000*).Dzīvotņu direktīvas 4. panta 4. punkts nosaka, ka “*Tiklīdz Kopienā nozīmīga teritorija ir apstiprināta saskaņā ar 2. punktā paredzēto procedūru, attiecīgā dalībvalsts cik vien iespējams īsā laikā, bet ne vēlāk kā sešos gados piešķir minētajai teritorijai īpaši aizsargājamas dabas teritorijas statusu, nosakot prioritātes saskaņā ar attiecīgo teritoriju nozīmīgumu I pielikuma dabisko dzīvotņu veidu vai II pielikuma sugu saglabāšanā vai atjaunošanā tām labvēlīgā aizsardzības statusā un teritoriju nozīmīgumu Natura 2000 tīkla vienotībā, kā arī saskaņā ar noplicināšanās vai bojā ejas draudiem, kam pakļautas šīs teritorijas.”.*No argumentētā atzinuma izriet ka, Dzīvotņu direktīvas 4. panta 4. punkts noteic, lai to sugu un dabisko dzīvotņu veidu sarakstam, kuru dēļ *Natura 2000* teritorijas statuss piešķirts, būtu neapstrīdams saistošs spēks. Ja šādas informācijas nav, *Natura 2000* teritorijas statusu nevar uzskatīt par pietiekami konkrētu, precīzu un skaidru un tas neatbilst tiesiskās noteiktības prasībām. Sugu un dabisko dzīvotņu veidu uzskaitījums, kuru dēļ *Natura 2000* teritorijas statuss piešķirts, sākotnēji ir norādīts katras *Natura 2000* teritorijas datu standartveidlapā (turpmāk – SDF) atbilstoši Komisijas 1996. gada 18. decembra lēmumam 97/266/EK par formu, kādā sniedzama informācija par *Natura 2000* ierosinātajām teritorijām[[1]](#footnote-1). Līdz argumentētā atzinuma saņemšanai Latvija ir uzskatījusi, ka dabisko dzīvotņu un sugu uzskaitījums SDF ir pietiekams un tas nodrošina Dzīvotņu direktīvas 4. panta 4. punktam atbilstošu precizitāti un skaidrību. SDF iekļautais uzskaitījums ir balstīts uz jaunāko zinātnisko informāciju un regulāri tiek atjaunots. SDF tiešā veidā skaidri parāda, kuru sugu un dabisko dzīvotņu aizsardzībai ir noteikta *Natura 2000* teritorija, un SDF ir publiski pieejamas[[2]](#footnote-2).Tomēr Komisija savā argumentētajā atzinumā norāda, ka lai gan SDF ir svarīgs informācijas avots saskaņā ar Dzīvotņu direktīvas 4. panta 1. punktu, tās nav juridiski saistošs statusa noteikšanas akts, ko pieprasa Dzīvotņu direktīvas 4. panta 4. punkts. Tāpēc sugu un dzīvotņu uzskaitījums katrai *Natura 2000* teritorijai tās SDF nevar aizstāt un nodrošināt juridisko noteiktību un skaidrību, ko prasa Dzīvotņu direktīvas 4. panta 4. punkts un ko var nodrošināt tikai uzskaitot sugas un dzīvotnes, kuru dēļ *Natura 2000* teritorijas statuss noteikts, juridiski saistošos aktos.Latvijas *Natura 2000* teritorijas ir noteiktas atbilstoši Ministru kabineta 2002. gada 28. maija noteikumos Nr. 199 “Eiropas nozīmes aizsargājamo dabas teritoriju (*Natura 2000*) izveidošanas kritēriji Latvijā” noteiktajiem kritērijiem un visu *Natura 2000* teritoriju uzskaitījums un to izveidošanas pamatojums atbilstoši Eiropas Savienības (turpmāk – ES) dabas likumdošanai ir iekļauts likuma “Par īpaši aizsargājamām dabas teritorijām” (turpmāk – Likums) pielikumā.Lai nodrošinātu pilnīgu sugu un biotopu uzskaitījumu, kuru aizsardzībai ir izveidota katra *Natura 2000* teritorija, Likumprojekts paredz Likuma 1. pielikumu “Latvijas *Natura 2000* – Eiropas nozīmes aizsargājamo dabas teritoriju saraksts” papildināt ar sugām un biotopu veidiem, kuru dēļ piešķirts *Natura 2000* teritorijas statuss. Likumprojekts nemaina *Natura 2000* juridisko statusu, tas nerada jaunas aizsardzības vai apsaimniekošanas prasības. Likumprojekts skaidrāk nosaka teritorijas izveidošanas mērķi. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk -VARAM) |
| 4. | Cita informācija |  *Natura 2000* teritorijas Latvijā ir noteiktas Dzīvotņu direktīvas I pielikumā iekļautajiem biotopu veidiem un II pielikumā iekļautajām sugām, Eiropas Parlamenta un Padomes 2009. gada 30. novembra Direktīvas 2009/147/EK par savvaļas putnu aizsardzību I pielikumā iekļautajām, kā arī migrējošo putnu sugām. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts tieši neskar konkrētas sabiedrības mērķgrupas, tajā pat laikā pārņemot direktīvu prasības tiek veicināta bioloģiskās daudzveidības saglabāšanu un tas skar sabiedrību kopumā.  |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts neparedz jaunas prasības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts nodrošinās Dzīvotņu direktīvas 4. panta 4. punkta prasību izpildi, lai novērstu pret Latviju ierosināto pārkāpumu procedūru lietā Nr. 2020/2209.VARAM ir sagatavojusi nostājas projektu uz 2021. gada 6. jūnija argumentēto atzinumu pārkāpuma procedūras lietā Nr. 2020/2209 (turpmāk – nostājas projekts), norādot laika grafiku, kādā Latvijas apņemas sagatavot Likuma grozījumus. Atbilstoši nostājas projektam Likumprojektu steidzamības kārtā ir plānots izsludināt Valsts sekretāru sanāksmē 2021. gada 12. augustā un izskatīt Ministru kabinetā 2021. gada 19. oktobrī.  |
| 2. | Atbildīgā institūcija | VARAM |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes 1992. gada 2. maija Direktīva 92/43/EEK par dabisko dzīvotņu, savvaļas faunas un floras aizsardzību. |
| A | B | C | D |
| 4. panta 4. punkts | 1. pants | Pārņemts pilnībā | Stingrākas prasības netiek paredzētas |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Sugu un biotopu veidu uzskaitījums, kuru dēļ *Natura 2000* teritorijas statuss piešķirts, sākotnēji ir norādīts SDF. Līdz argumentētā atzinuma saņemšanai Latvija ir uzskatījusi par pietiekamu biotopu un sugu uzskaiti SDF, kas nodrošina Dzīvotņu direktīvas 4. panta 4. punktam atbilstošu precizitāti un skaidrību, taču no argumentētā atzinuma izriet, ka, Dzīvotņu direktīvas 4. panta 4. punkts prasa, lai to sugu un to dabisko dzīvotņu veidu sarakstam, kuru dēļ *Natura 2000* teritorijas statuss piešķirts, būtu neapstrīdams saistošs spēks. Ja šādas informācijas nav, *Natura 2000* statusu nevar uzskatīt par pietiekami konkrētu, precīzu un skaidru un tas neatbilst tiesiskās noteiktības prasībām.Ņemot vērā minēto Likumprojekts paredz sugu un biotopu veidu uzskaitījumu, kuru dēļ *Natura 2000* teritorijas statuss piešķirts, iekļaut Likuma pielikumā. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav |
| Cita informācija | Nav |

|  |
| --- |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar MK 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par likumprojektu tā izstrādes stadijā. Sabiedrības pārstāvji tiks informēti par iespēju līdzdarboties, publicējot paziņojumu par līdzdalības procesu VARAM tīmekļvietnē [www.varam.gov.lv](http://www.varam.gov.lv) un Valsts kancelejas tīmekļvietnē [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Likumprojekts 2021. gada 27. jūlijā ievietots VARAM tīmekļvietnē <https://www.varam.gov.lv/lv/normativo-aktu-projekti-dabas-aizsardzibas-joma>, kā arī publicēts paziņojums Valsts kancelejas tīmekļvietnē <https://www.mk.gov.lv/lv/ministru-kabineta-diskusiju-dokumenti> par līdzdalības iespējām Likumprojekta izstrādē. |
| 3. | Sabiedrības līdzdalības rezultāti | Sadaļa tiks papildināta. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neparedz jaunu institūciju izveidi, likvidāciju vai reorganizāciju.Jaunas institūcijas nav jāveido un esošās nav jāreorganizē. |
| 3. | Cita informācija | Nav |

Vides aizsardzības un reģionālās

attīstības ministrs A. T. Plešs

1. Pieejams: <https://eur-lex.europa.eu/legal-content/LV/TXT/PDF/?uri=CELEX:31997D0266&from=EN> [↑](#footnote-ref-1)
2. Sk. <https://natura2000.eea.europa.eu/> [↑](#footnote-ref-2)